Tatoeba sentences — language code: lat
Quæ responderunt: Non sunt Hebrææ sicut Aegyptiæ mulieres; ipsæ enim robustæ sunt et, priusquam veniamus ad eas, pariunt.
Bene ergo fecit Deus obstetricibus, et crevit populus confortatusque est nimis; et, quia timuerunt obstetrices Deum, ædificavit illis domos.
Præcepit ergo pharao omni populo suo dicens: Quidquid masculini sexus natum fuerit, in flumen proicite; quidquid feminei, reservate.
Eos ad cenam invitaverunt.
Egressus est vir de domo Levi et accepit uxorem stirpis suæ; quæ concepit et peperit filium et videns eum elegantem abscondit tribus mensibus.
Cumque iam celare non posset, sumpsit fiscellam scirpeam et linivit eam bitumine ac pice; posuitque intus infantulum et exposuit eum in carecto ripæ fluminis, stante procul sorore eius et considerante eventum rei.
Ecce autem descendebat filia pharaonis, ut lavaretur in flumine, et puellae eius gradiebantur per crepidinem alvei.
Quæ cum vidisset fiscellam in papyrione, misit unam e famulabus suis; et allatam aperiens cernensque in ea parvulum vagientem, miserta eius ait: De infantibus Hebræorum est hic.
Cui soror pueri: Vis, inquit, ut vadam et vocem tibi mulierem Hebræam, quæ nutrire possit tibi infantulum?
Respondit: “Vade”. Perrexit puella et vocavit matrem infantis.
Ad quam locuta filia pharaonis: “Accipe, ait, puerum istum et nutri mihi; ego dabo tibi mercedem tuam”. Suscepit mulier et nutrivit puerum.
Adultumque tradidit filiæ pharaonis. Quem illa adoptavit in locum filii vocavitque nomen eius Moysen dicens: “Quia de aqua tuli eum”.
In diebus illis, postquam creverat, Moyses egressus est ad fratres suos; viditque afflictionem eorum et virum Aegyptium percutientem quendam de Hebræis fratribus suis.
Cumque circumspexisset huc atque illuc et nullum adesse vidisset, percussum Aegyptium abscondit sabulo.
Et egressus die altero conspexit duos Hebræos rixantes dixitque ei, qui faciebat iniuriam: Quare percutis proximum tuum?
Qui respondit: “Quis te constituit principem et iudicem super nos? Num occidere me tu vis, sicut occidisti Aegyptium?” Timuit Moyses et ait: “Quomodo palam factum est verbum istud?”
Audivitque pharao sermonem hunc et quærebat occidere Moysen. Qui fugiens de conspectu eius moratus est in terra Madian; venit ergo in terram Madian et sedit iuxta puteum.
Supervenere pastores et eiecerunt eas: surrexitque Moyses et, defensis puellis, adaquavit oves earum.
Quæ cum revertissent ad Raguel patrem suum, dixit ad eas: Cur velocius venistis solito?
Responderunt: Vir Aegyptius liberavit nos de manu pastorum; insuper et hausit aquam nobis potumque dedit ovibus.
At ille: “Ubi est?”, inquit. “Quare dimisistis hominem? Vocate eum, ut comedat panem”.
Consensit ergo Moyses habitare cum eo accepitque Sephoram filiam eius uxorem.
Quæ peperit ei filium, quem vocavit Gersam dicens: Advena sum in terra aliena.
In diebus, quando iudices præerant, facta est fames in terra.
Abiitque homo de Bethlehem Iudæ, ut peregrinaretur in regione Moabitide cum uxore sua ac duobus liberis.
Ipse vocabatur Elimelech et uxor eius Noemi et duo filii alter Mahalon et alter Chelion Ephrathæi de Bethlehem Iudæ. Ingressique regionem Moabitidem morabantur ibi.